Michael Douglas

**Michael Kirk Douglas** (s. 25. syyskuuta 1944 New Brunswick, New Jersey) on yhdys­valtalainen Oscar-palkittu näyttelijä ja elokuvatuottaja.

## Perhetausta

Myös Douglasin vanhemmat olivat näyttelijöitä. Hänen isänsä oli Kirk Douglas ja äitinsä Diana Douglas (o.s. Dill). Hänen nuorempi veljensä on Joel Douglas (s. 1947), ja lisäksi hänellä on kaksi veli­puolta isänsä ja äiti­puolensa Anne Buydensin kautta: Peter (s. 1955) ja Eric Douglas (1958–2004), joka kuoli 46-vuotiaana alkoholin ja lääkkeiden yli­annostukseen.

## Ura

Douglas opiskeli näyttelemistä Kalifornian yli­opistossa Santa Barbarassa, josta valmistui vuonna 1968. Hän esiintyi uransa alku­puolella televisio­sarjassa *[[San Franciscon syke]]* (*The Streets of San Francisco*). Douglas esitti sarjassa Steve Kelleriä vuosina 1972–1976. Hän oli roolistaan kolmesti ehdolla Emmyn ja kerran Golden Globen saajaksi. Tunnettu elo­kuva­näyttelijä hänestä tuli vuonna 1984 ilmestyneen *[[Vihreän timantin metsästys|Vihreän timantin metsästyksen]]* myötä. Hän esiintyi elo­kuvan toisessa pää­osassa Jack Coltonina Kathleen Turnerin ollessa Joan Wilder. Elo­kuvalle tehtiin jatko-osa *[[Niilin jalokivi]]*, joka ilmestyi vuonna 1985.

Vuonna 1988 Douglas palkittiin parhaan mies­pää­osan Oscarilla suorituksestaan elo­kuvassa *[[Wall Street – rahan ja vallan katu]]*. Hän esitti elo­kuvassa häikäilemätöntä liike­miestä Gordon Gekkoa. Hän on saanut Oscarin myös tuottajana, vuonna 1976 elo­kuvasta *[[Yksi lensi yli käenpesän (elokuva)|Yksi lensi yli käen­pesän]]*, joka palkittiin parhaan elo­kuvan Oscarilla. Douglas sai roolistaan Gekkona myös Golden Globen, kategoriassa paras mies­pää­osa draama­elo­kuvassa, ja on ollut Golden Globe -ehdokkaana myös elo­kuvista *[[Ruusujen sota (elokuva)|Ruusujen sota]]*, *[[Amerikan presidentti]]* ja *[[Wonder Boys]]*. Kaupallisesti menestyneimpiä elo­kuvista, joissa hän näyttelee, ovat olleet *[[Vaarallinen suhde]]*, *[[Basic Instinct – vaiston varassa]]*, jonka nais­pää­osaa näyttelee Sharon Stone, ja *[[Traffic]]*.

Douglas on palkittu vuonna 2004 elämän­työstään Cecil B. DeMille -palkinnolla Golden Globe -gaalassa ja vuonna 2009 Yhdys­valtain elo­kuva­instituutin elämän­työ­palkinnolla.

Douglas näyttelee Liberacea elo­kuvassa *[[My Life with Liberace]]* (2013), ja hänet palkittiin rooli­suorituksestaan Golden Globella ja SAG-palkinnolla.

Douglas sai kunnian­osoituksena urastaan nimikko­tähden Holly­woodin Walk of Famelle 6.&nbsp;marras­kuuta 2018.

## Yksityiselämä

Douglas avioitui vuonna 1977 Diandra Lukerin kanssa, ja heillä on yksi poika. Avio­liitto päättyi eroon vuonna 1995. Douglas avioitui vuonna 2000 häntä 25&nbsp;vuotta nuoremman näyttelijän Catherine Zeta-Jonesin kanssa. Parilla on kaksi lasta, poika ja tytär. Pojalla on dysleksia, joka Michael Douglasin mukaan kulkee suvussa.

Douglasilla diagnosoitiin vuonna 2010 kurkkusyöpä, josta hän kuitenkin toipui. Hänellä on ollut myös ongelmia päihteiden kanssa. Douglas paljasti vuonna 2013 valehdelleensa syöpänsä sijainnista ja kertoi kyseessä olleenkin suusyöpä.

## Valikoitu filmografia

* *[[San Franciscon syke]]* (1972–1976)
* *[[Kooma (elokuva)|Kooma]]* (1978)
* *[[Kiina-ilmiö (elokuva)|Kiina-ilmiö]]* (1979)
* *[[Vihreän timantin metsästys]]* (1984)
* *[[Niilin jalokivi]]* (1985)
* *[[Vaarallinen suhde]]* (1987)
* *[[Wall Street – rahan ja vallan katu]]* (1987)
* *[[Ruusujen sota (elokuva)|Ruusujen sota]]* (1989)
* *[[Musta sade]]* (1989)
* *[[Basic Instinct – vaiston varassa]]* (1992)
* *[[Rankka päivä]]* (1993)
* *[[Verkossa (vuoden 1994 elokuva)|Verkossa]]* (1994)
* *[[Amerikan presidentti]]* (1995)
* *[[Yön metsästäjät]]* (1996)
* *[[The Game – oletko valmis peliin?]]* (1997)
* *[[Täydellinen murha]]* (1998)
* *[[Wonder Boys]]* (2000)
* *[[Traffic]]* (2000)
* *[[Älä sano sanaakaan]]* (2001)
* *[[Sinä, minä ja Dupree]]* (2006)
* *[[The Sentinel – salaliitto]]* (2006)
* *[[Pelimiehen painajainen]]* (2009)
* *[[Solitary Man (elokuva)|Solitary Man]]* (2009)
* *[[Wall Street: Money Never Sleeps]]* (2010)
* *[[Haywire (elokuva)|Haywire]]* (2011)
* *[[My Life with Liberace]]* (2013)
* *[[Last Vegas]]* (2013)
* *[[Niin se käy]]* (2014)
* *[[Ant-Man]]* (2015)
* *[[Ant-Man and the Wasp]]* (2018)
* ** (2019)
* *[[Ant-Man and the Wasp: Quantumania]]* (2023)

## Lähteet

## Aiheesta muualla